Tibetanska vojska
<s>Tibetanska vojska () je predstavljala oružane snage Tibeta u prvoj polovici 20. vijeka, odnosno u periodu kada je ta oblast bila de facto nezavisna država.</s><s>U užem smislu se pod time podrazumijevaju redovne oružane formacije koje su bile pod neposrednom kontrolom vlade u Lhasi, odnosno opremljene modernim oružjem i obučavane uz britansku vojnu pomoć i savjetnike.</s>

<s>Tibet je svoju redovnu vojsku dobio 1912. godine kada je, nakon Xinhai revolucije u Kini zbačen carski režim, a novouspostavljena republikanska vlast nije bila u stanju očuvati kineski suverenitet nad zabačenim oblastima poput Tibeta.</s><s>Tibetanska vojska se ispočetka sastojala od slabo naoružane lokalne milicije, ali je, koristeći postrevolucionarni kaos u 1910-im i 1920-im uspjela ne samo očuvati nezavisnost, nego čak i proširiti tibetansku vlast na sjever i istok, porazivši kineske gospodare rata.</s><s>Godine 1932. je, međutim, Tibet poražen u ratu sa Kinom kojom je tada vladala nacionalistička stranka Koumintang, te je Tibet izgubio polovicu teritorija.</s><s>Tibet je nakon toga reogranizirao svoju vojsku koja je dobila britansko oružje, logistiku i vojne savjetnike, ali više nije sudjelovao u oružanim sukobima.</s><s>Kada je godine 1950. novoupsotavljena komunistička Kina krenula u kampanju ponovne uspostave kineskog suvereniteta nad Tibetom, Tibetanska vojska se nakratko suprotstavila Narodnooslobodilačkoj armiji, ali je brzo i odlučno poražena u bitci za Chamdo.</s><s>Godine 1951. je Sporazumom od sedamnaest točaka Tibet postao autonomna provincija Kine, te je Tibetanska vojska prestala postojati.</s>

<s>Vanjske veze</s>

<s>https://tibarmy.hypotheses.org/</s>

<s>Nastanci 1912.</s><s>Prestanci 1951.</s><s>Historija Tibeta</s>

